CELEX: 32017R0212
Language: da
Date: 2017-02-07 00:00:00
Title: Kommissionens forordning (EU) 2017/212 af 7. februar 2017 om udpegelse af EU-referencelaboratoriet for fåre- og gedepest, om fastsættelse af yderligere ansvarsområder og opgaver for dette laboratorium og om ændring af bilag VII til Europa-Parlamentets og Rådets forordning (EF) nr. 882/2004 (EØS-relevant tekst. )

8.2.2017   
            
            
               DA
            
            
               Den Europæiske Unions Tidende
            
            
               L 33/27
            
         KOMMISSIONENS FORORDNING (EU) 2017/212
   af 7. februar 2017
   om udpegelse af EU-referencelaboratoriet for fåre- og gedepest, om fastsættelse af yderligere ansvarsområder og opgaver for dette laboratorium og om ændring af bilag VII til Europa-Parlamentets og Rådets forordning (EF) nr. 882/2004
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (1), særlig artikel 32, stk. 5 og 6, og
   ud fra følgende betragtninger:
   
               (1)
            
            
               I forordning (EF) nr. 882/2004 fastsættes de generelle opgaver for og krav til EU-referencelaboratorier for foderstoffer og fødevarer samt dyresundhed. EU-referencelaboratorierne for dyresundhed og levende dyr er opført på en liste i del II i bilag VII til nævnte forordning.
            
         
               (2)
            
            
               Der er endnu ikke noget EU-referencelaboratorium for fåre- og gedepest. EU-referencelaboratorierne bør omfatte alle områder inden for foderstof- og fødevarelovgivning samt dyresundhed, hvor der er behov for præcise analyse- og diagnoseresultater. Udbruddene af fåre- og gedepest nødvendiggør præcise analyse- og diagnoseresultater.
            
         
               (3)
            
            
               Den 30. juni 2016 offentliggjorde Kommissionen en indkaldelse af ansøgninger med henblik på at udvælge og udpege et EU-referencelaboratorium for fåre- og gedepest. Det udvalgte laboratorium, »Centre de coopération internationale en recherche agronomique pour le développement (CIRAD)«, bør udpeges til EU-referencelaboratorium for fåre- og gedepest.
            
         
               (4)
            
            
               Ud over de generelle funktioner og pligter, der er fastsat ved artikel 32, stk. 2, i forordning (EF) nr. 882/2004, bør det udvalgte laboratorium tildeles visse særlige opgaver og ansvarsområder. Disse vedrører navnlig kontakt mellem medlemsstaternes nationale referencelaboratorier med henblik på at støtte dem i deres aktiviteter og levere optimale metoder til diagnosticering af fåre- og gedepest.
            
         
               (5)
            
            
               Del II i bilag VII til forordning (EF) nr. 882/2004 bør derfor ændres.
            
         
               (6)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   Centre de coopération internationale en recherche agronomique pour le développement (CIRAD), Montpellier, Frankrig, udpeges hermed til EU-referencelaboratorium for fåre- og gedepest.
   De yderligere ansvarsområder og opgaver, som laboratoriet tildeles, er fastsat i bilaget.
   Artikel 2
   I del II i bilag VII til forordning (EF) nr. 882/2004 indsættes følgende som punkt 20:
   
      
                  »20.
               
               
                  EU-referencelaboratorium for fåre- og gedepest
                  
                              Centre de coopération internationale en recherche agronomique pour le développement (CIRAD)
                           
                        
                              TA A-15/G
                           
                        
                              Campus International de Baillarguet
                           
                        
                              34398 Montpellier Cedex
                           
                        
                              Frankrig«.
                           
                        
            
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. februar 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 165 af 30.4.2004, s. 1.
   
      BILAG
      
         Ansvarsområder og opgaver for EU-referencelaboratoriet for fåre- og gedepest
      
      Ud over de generelle funktioner og pligter, som EU-referencelaboratorier i dyresundhedssektoren har, jf. artikel 32, stk. 2, i forordning (EF) nr. 882/2004, har EU-referencelaboratoriet for fåre- og gedepest følgende ansvarsområder og opgaver:
      
                  1.
               
               
                  Sikring af kontakt mellem medlemsstaternes nationale laboratorier og levering af optimale metoder til diagnosticering af fåre- og gedepest, navnlig ved:
                  
                              a)
                           
                           
                              at typebestemme og foretage en fuldstændig antigen og genomisk karakteristik og en fylogenetisk analyse (slægtskab med andre stammer af samme virus) af virus samt opbevare stammer af fåre- og gedepest for at facilitere diagnosticeringstjenester i Unionen og, når det er relevant og nødvendigt, f.eks. med henblik på epidemiologisk opfølgning eller diagnoseverifikation
                           
                        
                              b)
                           
                           
                              at opbygge og vedligeholde en opdateret samling af stammer og isolater af fåre- og gedepest-virus og bestemte sera og andre reagenser mod sygdommen, når eller hvis de er tilgængelige
                           
                        
                              c)
                           
                           
                              at harmonisere diagnosticeringen og sikre en høj testkvalitet i Unionen ved at tilrettelægge og gennemføre periodiske sammenlignende forsøg laboratorier imellem samt øvelser i ekstern kvalitetssikring med hensyn til diagnosticering af den pågældende sygdom på EU-niveau og ved regelmæssigt at fremsende resultaterne af sådanne forsøg til Kommissionen, medlemsstaterne og de berørte nationale laboratorier
                           
                        
                              d)
                           
                           
                              at opretholde en ekspertise vedrørende den pågældende sygdom med henblik på hurtig differentialdiagnosticering, navnlig i forbindelse med andre relevante virussygdomme
                           
                        
                              e)
                           
                           
                              at udføre forskning med det formål at udvikle bedre metoder til sygdomsbekæmpelse i samarbejde med de nationale laboratorier, der er udpeget for den pågældende sygdom, og som aftalt med Kommissionen
                           
                        
                              f)
                           
                           
                              at rådgive Kommissionen vedrørende videnskabelige aspekter af fåre- og gedepest og navnlig vedrørende udvælgelse og anvendelse af vaccinestammer af fåre- og gedepest-virus.
                           
                        
            
                  2.
               
               
                  Støtte til medlemsstaternes nationale laboratorier, der er udpeget til at diagnosticere fåre- og gedepest, i deres aktiviteter, navnlig ved:
                  
                              a)
                           
                           
                              at opbevare og levere standardsera og andre referencereagenser, så som virus, inaktiverede antigener og cellelinjer til nævnte laboratorier med henblik på standardisering af de diagnostiske test og de reagenser, som hver medlemsstat anvender, når det er påkrævet at identificere agensen og/eller anvende serologiske test
                           
                        
                              b)
                           
                           
                              at bistå aktivt ved diagnosticeringen af sygdomme i forbindelse med mistanke om og bekræftelse af udbrud i medlemsstaterne ved at modtage isolater af fåre- og gedepest med henblik på diagnosticeringsbekræftelse og viruskarakteristik samt bidrage til epidemiologiske undersøgelser og studier og straks at meddele Kommissionen, medlemsstaterne og de berørte nationale laboratorier resultaterne af disse aktiviteter.
                           
                        
            
                  3.
               
               
                  Formidling af oplysninger og gennemførelse af videreuddannelse, navnlig ved:
                  
                              a)
                           
                           
                              at facilitere tilvejebringelse af uddannelse, efteruddannelseskurser og workshops til fordel for nationale laboratorier, der er udpeget til at diagnosticere fåre- og gedepest, og af eksperter i laboratoriediagnoser med henblik på at harmonisere diagnosemetoderne for denne sygdom i hele Unionen
                           
                        
                              b)
                           
                           
                              at deltage i internationale fora vedrørende navnlig standardisering af analysemetoderne for denne sygdom og gennemførelse heraf
                           
                        
                              c)
                           
                           
                              at samarbejde med de relevante kompetente laboratorier i tredjelande, hvor denne sygdom er udbredt, med hensyn til diagnosemetoder for sygdomme forårsaget af fåre- og gedepest
                           
                        
                              d)
                           
                           
                              at revidere de relevante anbefalinger for testning, jf. Verdensorganisationen for Dyresundheds (OIE's) Terrestrial Animal Health Code og Manual of diagnostic tests and vaccines for terrestrial animals, ved det årlige møde for nationale referencelaboratorier, der er udpeget til at diagnosticere fåre- og gedepest
                           
                        
                              e)
                           
                           
                              at bistå Kommissionen ved revisionen af OIE's anbefalinger i Terrestrial Animal Health Code og Manual of Diagnostic Tests and Vaccines for Terrestrial Animals
                           
                        
                              f)
                           
                           
                              at holde sig ajour med den epidemiologiske udvikling af fåre- og gedepest.